### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Den aktuelle COVID-krise betegnes som en af de værste sundheds- og økonomiske kriser i nyere tid. I [adresse] er ledigheden under coronakrisen steget med 46%, og værst er det gået udover de unge uden uddannelse. I en tid hvor vi burde føre en offensiv arbejdsmarkedspolitik, har Rådmanden valgt en passiv strategi, hvor han opgiver målet om at få flest mulig i arbejde. Det mener Venstre er et svigt både overfor de mange ledige, men også for de nye virksomheder som har skabt nye jobåbninger som følge af coronakrisen.

I Venstre ønsker vi aktivt at understøtte virksomhedernes arbejdskraftbehov med målrettede og effektive indsatser. Samtidig er det af stor vigtig for Venstre at kommunen fungerer som den motor erhvervslivet har brug for, for at kunne genstarte den aarhusianske økonomi. Genopretningen bør ske i tæt samspil og inddragelse af det private erhvervsliv og private aktører.

**Eventuelle input til hvem, hvad, hvordan og hvor mange ressourcer**

Venstre foreslår at indsatsen af de ny-ledige skal ske i et offentligt privat samarbejde, hvor indsatsen for de ny-ledige lægges ud til en privat aktør, og der samtidig afsættes nødvendige midler til at opkvalificere ny-ledige til de nye jobåbninger som coronakrisen har skabt. Det kan være digital opkvalificering eller anden form for kursus, der målrettes nye jobområder, således at vi hurtigst muligt kan støtte ledige tilbage i job og forebygge sociale problemer som følge af langtidsledighed.

Kontaktperson fra partiet: Rebecca Thomsen og Herbert Henriksen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.